Asklepios, Troilos, Aristaios, Orpheus
Van al die gode was sy eredienste die wydste verspreid onder die Griekse volk en het hy die hoogste aansien geniet. Die Griekse digters maak dikwels melding van hom, want hy het ’n groot invloed gehad op die ganse lewe van die Grieke, van godsdiens tot die staatsbestuur en Griekse gewoontes. ’n Mens kan hom beskou as die leier van die Griekse volk op hul pad na die beskawing en ontwikkeling.
Apollo het as jong god vele romantiese avonture gehad, met nimfe sowel as sterflike vroue. So was hy verlief op Daphne, die dogter van die riviergod Peneus, maar sy het nie dieselfde oor hom gevoel nie. Sy het van hom gevlug en haar pa gevra om haar van gedaante te laat verander sodat hy haar nie kon kry nie, en sy het in ’n loerierboom verander.
Hy het die heros Ion, stamvader van die Ioniërs, verwek by Creüsa, dogter van die Attiese koning Eregteus, wat hy verlei het. Die heros Asklepios was sy seun uit sy verhouding met Koronis. Hy was ook verlief op die atletiese nimf Sirene, by wie hy ’n seun, Aristaios, gehad het, en die Trojaanse prinses Cassandra.
Ontsluit van "https://af.wikipedia.org/w/index.php?title=Apollo&oldid=1510308"
Die bladsy is laas op 16 November 2016 om 21:20 bygewerk.